SKRIFTLIG FORESPOERGSEL E-1567/97 af Florus Wijsenbeek (ELDR) til Kommissionen (6. maj 1997)

Om: Det franske koerselsforbud i weekenderne

Er Kommissionen bekendt med, at mange transportvirksomheder i flere medlemsstater har problemer og paafoeres unoedvendige omkostninger som foelge af det franske forbud mod koersel i en stor del af weekenden. Da der ikke er en undvigelsesmulighed ved at koere via Tyskland, fordi der ogsaa der gaelder et koerselsforbud om soendagen, maa der ofte goeres ekstra ophold med overnatning.

Paa grund af de meget lave gevinstmargener inden for vejtransportsektoren er mange virksomheder ude af stand til at betale det fornoedne materiel og personale. Det gaelder isaer transportoerer af fordaervelige varer og specialiserede transporter, da der i de tilfaelde kraeves yderligere faciliteter til opbevaring af varerne.

Er Kommissionen bekendt med, at den franske regerings argumenter vedroerende trafiksikkerheden i weekenderne ikke holder stik for saa vidt angaar loerdag aften, eftersom der paa det tidspunkt er meget lidt trafik paa motorvejene?

Er det tvaertimod ikke i overensstemmelse med Kommissionens bestraebelser for i videst muligt omfang at flytte trafik fra myldretimerne til andre tidspunkter, hvis varetransport paa en af de store nord-sydforbindelser kan finde sted loerdag aften, mens der nu netop er i fare for, at dette bliver forhindret?

Vil Kommissionen i lyset af ovenstaaende overveje et forslag for at bevaege den franske regering til at lade weekendkoerselsforbuddet vaere gaeldende fra soendag morgen, saaledes at foererne har mulighed for at naa deres bestemmelsessted loerdag aften samt at transportvirksomheder i forskellige medlemsstater ikke diskrimineres i forhold til andre former for varetransport?

I bekraeftende fald hvordan agter Kommissionen at bevaege den franske regering dertil?

I benaegtende fald, hvorfor ikke?

Svar afgivet paa Kommissionens vegne af Neil Kinnock (25. juni 1997)

Kommissionen er opmaerksom paa restriktionerne for godstransport paa soen- og helligdage i Frankrig.

Forud for den franske beslutning var forbuddet mod koersel med lastbiler paa over 7,5 tons totalvaegt paa de franske veje fra loerdag kl. 22 til soendag kl. 22 samt paa helligdage ledsaget af visse generelle undtagelser. Disse omfattede hastende transporter (fordaervelige varer, levende dyr...), som ikke kunne udsaettes, og skulle ligeledes goere det muligt for franske og udenlandske koeretoejer i international trafik at vende tilbage til deres hjemsted eller indregistreringsland. De franske myndigheder trak sidstnaevnte undtagelse tilbage med virkning fra 24. marts 1997.

Frankrig er hverken den foerste eller eneste medlemsstat, der forbyder koersel med lastbiler paa soen- og helligdage. De franske myndigheder begrunder forbuddet med, at det forbedrer trafiksikkerheden og beskytter de lokale beboere mod de gener, den tunge trafik medfoerer. Der er ikke tale om diskrimination, eftersom forbuddet gaelder for baade franske og udenlandske koeretoejer.

Kommissionen er imidlertid klar over, at den nuvaerende situation med forbud mod koersel om natten og i weekender har negative konsekvenser for den internationale vejgodstransport. Den vil derfor tage det generelle spoergsmaal om koerselsforbud op med medlemsstaterne og transporterhvervet for at undersoege, om det er muligt og oenskeligt at indfoere faellesskabsforanstaltninger paa dette omraade.